b'\n_START_ARTICLE_\nSandra Edwards\n_START_PARAGRAPH_\nSandra Edwards (s. 12. maaliskuuta 1938, Los Angeles) on yhdysvaltalainen n\xc3\xa4yttelij\xc3\xa4 ja malli._NEWLINE_Edwards oli Playboyn Playmate of the Month maaliskuussa 1957. H\xc3\xa4n on osittain cherokeetaustainen ja toimi my\xc3\xb6s showgirlin\xc3\xa4 Las Vegasissa. H\xc3\xa4n esiintyi n\xc3\xa4yttelij\xc3\xa4nurallaan muutamissa elokuvissa ja useammissa televisiosarjoissa (mm. Hawaiian Eye, Maverick)._NEWLINE_Edwards meni vuonna 1961 naimisiin Tom Gilsonin kanssa, mutta pari otti avioeron elokuussa 1962. Uhkaavaksi ja \xc3\xa4\xc3\xa4rimm\xc3\xa4isen v\xc3\xa4kivaltaiseksi k\xc3\xa4ynyt mies murtautui 6. lokakuuta 1962 juopuneena Edwardsin asuntoon ja alkoi uhkailla entist\xc3\xa4 vaimoaan ja lapsia. Edwards surmasi Gilsonin luodilla syd\xc3\xa4meen, ja tuomari katsoi my\xc3\xb6hemmin t\xc3\xa4m\xc3\xa4n toimineen itsepuolustukseksi.'